Diari Oficial de la Generalitat Valenciana


Sumari del DOGV 9438, del 29-09-2022 (2022/8780)

Extracte de la Resolució de 26 de setembre de 2022, del director general de LABORA Servei Valencià d'Ocupació i Formació, per la qual es distribueix entre els diferents programes formatius el crèdit sobrant de les ajudes convocades mitjançant la Resolució de 30 de desembre de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9438

Data del DOGV
:   29-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8780


Data del document
:   26-09-2022

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 26 de setembre de 2022, del director general de LABORA Servei Valencià d'Ocupació i Formació, per la qual es distribueix entre els diferents programes formatius el crèdit sobrant de les ajudes convocades mitjançant la Resolució de 30 de desembre de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2022. [2022/8780]  
  
BDNS (identif.): 605007.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/605007  
  
Mitjançant la Resolució de 30 de desembre de 2021, de la Direcció General de LABORA Servei Valencià d'Ocupació i Formació, s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2022, en aplicació de l'Ordre TMS/368/2019, de 28 de març, per la qual es desplega el Reial decret 694/2017, de 3 de juliol, pel qual es desplega la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament, amb càrrec a la línia genèrica de subvenció S5644000 del capítol IV del subprograma 322.52, del pressupost de LABORA Servei Valencià d'Ocupació i Formació per a l'exercici 2022.  
En el resolc segon d'aquesta resolució, s'estableix que la dotació d'aquesta convocatòria podrà incrementar-se si concorre algun dels supòsits previstos en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat. En tot cas, aquest increment queda condicionat a la declaració de disponibilitat del crèdit, que haurà de ser publicada en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds ni l'inici d'un nou còmput de termini per a resoldre.  
Mitjançant la Resolució de 9 de setembre de 2022, del director general de LABORA Servei Valencià d'Ocupació i Formació, s'incrementa l'import màxim que ha de finançar les ajudes convocades mitjançant la Resolució de 30 de desembre de 2021, d'aquesta mateixa direcció general, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2022.  
Atés el certificat expedit per la Subdirecció General de Formació Professional per a l'Ocupació, i respecte de la formació conduent a l'obtenció de certificats de professionalitat, es posa de manifest que el programa formatiu transversal té una dotació, després de la distribució de l'increment de crèdit contemplada en la Resolució de 9 de setembre de 2022, superior a l'import de les sol·licituds presentades, existint un crèdit disponible no compromés per import de 406.338,50 euros.  
  
D'altra banda, en el cas del Programa de formació dirigit a persones treballadores autònomes, del Programa de formació dirigit a l'economia social i del Programa de formació sectorial, existeixen sol·licituds que no poden ser aprovades per insuficiència de crèdit.  
Tenint en compte l'anterior, el saldo disponible en el Programa de formació transversal (406.338,50 euros) s'ha proposat redistribuir-lo entre el Programa de formació dirigit a persones treballadores autònomes, el Programa de formació dirigit a l'economia social, el Programa de formació sectorial i les ajudes a l'alumnat desocupat assistent als programes formatius, ateses les sol·licituds de subvenció no aprovades per falta de crèdit.  
Al seu torn, dins del Programa de formació sectorial, es distribueix l'import incrementat (289.018,37 €) ateses les necessitats de crèdit necessàries per a atendre la totalitat de sol·licituds presentades en cada sector, tenint en compte que en el sector Serveis d'atenció a persones dependents, la quantia de la dotació després de la distribució de l'increment de crèdit contemplada en la Resolució de 9 de setembre de 2022 és superior a l'import de les sol·licituds presentades, per la qual cosa en aquest sector queda un saldo disponible que ascendeix a 39.382,63 euros.  
D'acord amb l'exposat, i fent ús de la facultat que confereix a aquesta direcció general l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, es procedeix, mitjançant la resolució a la qual es refereix el present extracte, a redistribuir els crèdits previstos en la Resolució de 9 de setembre de 2022, de la Direcció General del Servei Valencià d'Ocupació i Formació, per la qual s'incrementa l'import màxim que ha de finançar les ajudes convocades mitjançant la Resolució de 30 de desembre de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2022, en el cas de la formació conduent a l'obtenció de certificats de professionalitat, respecte dels diferents programes formatius recollits en la mateixa convocatòria i les ajudes a l'alumnat desocupat assistent als programes formatius, amb la distribució que s'indica en la resolució de distribució.  
  
Quant al Programa de formació sectorial, es distribueix l'import incrementat (289.018,37 €) ateses les necessitats de crèdit necessàries per a atendre la totalitat de sol·licituds presentades en cada sector, tenint en compte que en el sector Serveis d'atenció a persones dependents, la quantia de la dotació després de la distribució de l'increment de crèdit contemplada en la Resolució de 9 de setembre de 2022 és superior a l'import de les sol·licituds presentades, per la qual cosa en aquest sector queda un saldo disponible que ascendeix a 39.382,63 euros, amb la distribució que s'indica en la resolució de distribució.  
  
València, 26 de setembre de 2022.- El director general de LABORA Servei Valencià d'Ocupació i Formació: Enric Nomdedéu i Biosca.